Il-preżentattriċi u eksġurnalista Ramona Attard issaqsi jekk hemmx bżonn li niktbu r-riżultati tat-tfal fuq Facebook. Hekk kif dan ix-xahar huwa magħruf għall-wasla tar-riżultati, fuq Facebook Ramona Attard tistqarr: "Milli jidher waslu r-riżultati tat-tfal u l-ġenituri, u kulħadd jifraħ bihom kif mistenni." Madankollu wara tistaqsi: "Iżda hemm bżonn li niktbu r-riżultati tat-tfal fuq Facebook meta nafu li jkun hemm tfal oħra li marru inqas tajjeb għax bla dubju għandhom talenti oħra li forsi s-sistem edukattiva tagħna għadha qed tfallihom?" Għal dan il- , il-preżentatur ta' Xarabank Peppi Azzopardi jwieġeb: "Naqbel miegħek għax għandna nkunu sensittivi imma ma naqbilx miegħek għax min ma jgħaddix irid irabbi 'kallu' u jifhem li fil-ħajja se taqa' u terġa' taqa', inkella jekk ma tidrax tfalli meta tiġrilek l-ewwel darba ssir it-trawma ta' ħajtek. Nibża' wisq li t-tfal mhux jitgħallmu jfallu." Ramona Attard qablet ma' dak li kiteb Peppi u wieġbet: "Naqbel ma' dak li għedt Peppi Azzopardi. Irridu ngħallmu t-tfal kif iqumu mill-fallimenti." Inti taqbel li l-ġenituri jew anke t-tfal stess jiktbu r-riżultati tagħhom jew jgħidu li għaddew fuq Facebook? Jew għandna nkunu sensittivi ma' studenti li ma jkunux għaddew?
"Hemm bżonn li niktbu r-riżultati tat-tfal fuq Facebook?"